Kestävän kalastuksen MSC-merkintä Abba-, Ahti- ja Vesta-silleille - Brunnen Communications Oy
Kestävän kalastuksen MSC-merkintä Abba-, Ahti- ja Vesta-silleille
ti, kesä 07, 2011 08:00 CET
Kotimaiset Ahti- ja Vesta-sillit saavat kestävän kalastuksen MSC-merkinnän ensimmäisinä sillimerkkeinä Suomessa. Vesta saa merkinnän tänä kesänä ja Ahdille se on suunnitteilla ensi vuodeksi. Abba-sillit ovat MSC-merkinnän jo saaneet. Juhannus- ja kesäpöydän silliherkkuja valitessa kannattaa aina tarkistaa onko tuotteille myönnetty MSC.
MSC-merkinnän saaneiden tuotteiden kalastustapa ei vahingoita kalakantoja. MSC (Marine Stewardship Council) on riippumaton, voittoa tuottamaton organisaatio, joka ylläpitää sertifiointijärjestelmää kala- ja äyriäistuotteille. WWF:n mukaan MSC on kalatuotteiden ympäristömerkinnöistä luotettavin. MSC-sertifioitua kalaa on ollut saatavissa Suomesta parin vuoden ajan.
- Meri ja korkealuokkaiset raaka-aineet ovat aina olleet Abban, Ahdin ja Vestan lähtökohtina, kertoo Felix-Abba Oy:n tuotekehityspäällikkö Tarja Aro. Haluamme toimia vastuullisesti ja tarjota tätä mahdollisuutta myös kuluttajille, hän jatkaa.
Silli kuuluu suomalaiseen juhannus- ja kesäpöytään uusien perunoiden ja tillin kanssa. Kesän kynnys on suurinta sillisesonkia, sillä sillit saapuvat silloin pakattavaksi. Turussa käsityönä pakattavat Ahti- ja Vesta-sillit saavat eettisestä kalastuksesta kertovan MSC-merkinnän ensimmäisinä sillivalmisteina Suomessa. Ruotsissa valmistettavat Abba-sillit saivat merkinnän jo viime vuonna. Ruotsissa MSC-merkintä on yleisempi kuin Suomessa.
Jokainen voi helposti edistää kestävää kalastusta valitsemalla kaupassa MSC-merkinnällä varustetun silliherkun. Suomessa ostetaan noin 7 miljoonaa sillipurkkia vuodessa, joista 45 % myydään kesäkuukausina. Felix-Abban taloustutkimuksella teettämän kyselyn mukaan vasta noin 10 prosenttia suomalaista tuntee kestävästä kalastuksesta kertovan merkinnän. Kuitenkin 25 prosenttia kuluttajista, jotka eivät merkintää ennalta tunteneet, kertoivat, että voisivat valita tuotteen MSC-merkinnän perusteella. MSC-tuotteet tunnistaa sinisestä ovaalinmuotoisesta merkistä, jonka keskellä on kalan ääriviivat.
www.felixabba.fi – Maan ja meren herkut
markkinointipäällikkö Paula Pöntynen, paula.pontynen@felixabba.fi, 040 5947471
Lisätietoja MSC-merkistä WWF:n sivuilta:
http://www.wwf.fi/ymparisto/meret_sisavedet/kalastus/msc_sertifikaatti.html
Kuvia kuvakorista:
http://www2.emmi.fi/axellus/?cart=181-jdlbmaiclj&language=FI
Felix Abba Oy on maamme johtavia elintarvikeyrityksiä, jonka tunnetuimmat tuotemerkit ovat Felix, Grandiosa, Ekströms, Jacky ja Abba. Luomme ruokailoa kuluttajille tarjoamalla tunnettuja, puhtaita ja hyvänmakuisia elintarvikkeita. Vastuullisena yrityksenä valvomme tuotteidemme valmistusta raaka-aineista lähtien. Felix Abba Oy:n liikevaihto on noin 87,4 milj. euroa ja yritys työllistää 165 henkilöä (2010). Felix Abba Oy on osa norjalaista Orkla-konsernia.
ympäristö , wwf , vastuullisuus , abba , ekologisuus , kalastus , meri , Grandiosa , Susanna Nikko , kestävä kalastus , Felix-Abba , Vesta , Ahti , Jacky , Ekströms , MSC-merkintä , silli